### Beslutninger

Forslaget blev på byrådsmødet den 9. april 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA DD

[adresse] har med Margrethe Østergaard 2024 taget et vigtigt skridt for at sikre trygge skoleveje for kommunens folkeskoleelever. Vi kan med fordel bruge samme tankegang, når det kommer til kommunens mange dagtilbud.

Derfor foreslår Danmarksdemokraterne, at der afsættes midler til at gennemføre en dagtilbudsvejsanalyse efter samme model som skolevejsanalysen – i et samarbejde mellem Teknik og Miljø og Børn og Unge. Formålet er at kortlægge trafikale udfordringer omkring daginstitutioner og udpege nødvendige forbedringer, både fysiske og adfærdsmæssige.

Trafiktræning starter i dagtilbuddet. Gode vaner og trafiksikkerhed starter tidligt. Hvis vi vil have børn til at cykle og gå i skole, skal de lære det fra de første år. Mange dagtilbud oplever trafikale problemer ved aflevering og afhentning – ikke mindst i myldretiden. Det skaber utryghed og farlige situationer. Vi tror på, at flere børn og forældre vil vælge at gå eller cykle, hvis ruterne er sikre. Det bidrager til klimamålene og styrker både børns sundhed og motorik.

Vi har allerede kortlagt skolevejene til folkeskolerne. Nu bør vi gøre det samme for dagtilbud, så vi skaber en sammenhængende og langsigtet strategi for trafiksikkerhed for de yngste i [adresse].

Derfor foreslår Danmarksdemokraterne

1) At der afsættes midler til at gennemføre en dagtilbudsvejsanalyse efter samme model som skolevejsanalysen.